Ma nerra lwelha-neɣ ɣer beddu ad d-t-naf d adeg s wazal-is , d adeg i d yeslalayen asaɣ ger umaru d yimeɣri. Anamek i as-yettunfken ama deg umawal ama ɣer kra n yinagmayen , d awal neɣ d tafyirt tamenzut n wungal. D adeg yewaɛren i tuget n imyura i wjared n uḍris d uwelh-is, d usiẓi n ymeɣri d uslali n uwnaf akken ad ikmmel taɣuri. Seg aya ad n-mager yiwet n tmukrist yerzan tilisa-a n beddu n wungal, imi tella-d yiwet n tmuɣli nniḍen i yettwalin d akken ur teqqim ara kan ɣer wawal neɣ ar tefyirt tamenzut , akken i d-bdren yimenza. Ɣef aya ihi yesefk fella-ɣ an-seqsi ansi i yebeddu beddu  d wanda i yekefu ? aceḥal i yetteṭef n lisaɛ deg unekcum- is ? D acu-ten yimatarren i d-yesebganen kefu-yis ? .. Tella-d terririt ɣef yisteqsiyen-agi seg tama n kra n inagmayen yecban MIRELL imi yefk-aɣ-d kra tmitar 35 aɣ-ysishlen asbded n tlisa-agi ama d tazwar-is ama d anda yekfa. Seg-sent ;  D aferdis amenzu s yes i yzeggir umeskar amahil-is aseklan (ungal).